**KRALJEVO DOBIJA SVOJU PRVU LIDL PRODAVNICU**

Nakon dugog iščekivanja, Kraljevo dobija svoju prvu Lidl prodavnicu. **U** **četvrtak 7. decembra** na adresi **Karađorđeva 153**, sa početkom u **8 časova**, stanovnici ovog grada će po prvi put imati priliku da u svom komšiluku pazare neke od proizvoda iz Lidlovog pažljivo odabranog asortimana. Jedinstveno iskustvo kupovine, sa najboljim odnosom cene i kvaliteta proizvoda, koje pruža jedini moderni diskontni lanac u Srbiji, postaće svakodnevica za mnoge Kraljevčane.

„*Prošlo je pet godina od kada smo potrošačima otvorili vrata naše prve prodavnice u Srbiji, a sada je, došao trenutak da i Kraljevčanima približimo kupovinu u Lidlu. Takođe, ovim povodom smo tradicionalno pripremili i iznenađenje za sve nove mame u Kraljevu*“, izjavila je **Jasmina Šrndić rukovodilac Korporativnih komunikacija u kompaniji Lidl Srbija**.

Kompanija Lidl Srbija je povodom otvaranja prve prodavnice u Kraljevu obezbedila svim majkama koje se porode u Opštoj bolnici "Studenica" Kraljevo u periodu od 7. do 13. decembra „Bebinu čarobnu kutiju“, paket proizvoda za mame i bebe za ugodnije prve dane roditeljstva.

Novi Lidl tim prodavnice u Kraljevu čini oko 30 zaposlenih, za koje će Lidl radni kolektiv biti bogatiji, a biće im garantovani svi benefiti, kao i ostalim zaposlenima u kompaniji. Neki od najvažnijih po kojima je Lidl postao prepoznatljiv na tržištu rada su privatno zdravstveno osiguranje pod jednakim uslovima za sve i plaćanje svakog minuta prekovremenog rada.

Sama prodavnica, u arhitektonskom smislu, prati najmodernije standarde izgradnje na kojima je radilo oko 20 domaćih firmi izvođača radova. Osim što garantuje laku orijentaciju po segmentima, preglednost rafova, laku mobilnost i mimoilaženje sa kolicima iz suprotnog smera, zadovoljava i uslove održivog poslovanja, kroz implementaciju savremenih rešenja zelenih politika sa ciljem uštede energetskih resursa.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 68 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)